stanford-oval/wikipedia huggingface dataset:
ทะเลสาบบอลอโตน

ทะเลสาบน้ำจืดในประเทศฮังการี
| ทะเลสาบบอลอโตน |
| --- | --- |
ทะเลสาบบอลอโตน
ทะเลสาบบอลอโตน
ที่ตั้งของทะเลสาบบอลอโตนในประเทศฮังการี
ที่ตั้ง: ประเทศฮังการี
พิกัด: 46°51′00″N 17°43′12″E﻿ / ﻿46.85000°N 17.72000°E﻿ / 46.85000; 17.72000
ชนิด: ทะเลสาบรอยแยก
แหล่งน้ำไหลเข้าหลัก: แม่น้ำ Zala
แหล่งน้ำไหลออก: Sió
พื้นที่รับน้ำ: 5,174 ตารางกิโลเมตร (1,998 ตารางไมล์)
ประเทศในลุ่มน้ำ: ประเทศฮังการี

ช่วงยาวที่สุด: 78 กิโลเมตร (48 ไมล์)
ช่วงกว้างที่สุด: 14 กิโลเมตร (8.7 ไมล์)
พื้นที่พื้นน้ำ: 600 ตารางกิโลเมตร (230 ตารางไมล์)
ความลึกโดยเฉลี่ย: 3.3 เมตร (11 ฟุต)
ความลึกสูงสุด: 12.2 เมตร (40 ฟุต)
ปริมาณน้ำ: 1.9 ลูกบาศก์กิโลเมตร (0.46 ลูกบาศก์ไมล์)
เวลาพักน้ำ: 2 ปี
ความยาวชายฝั่ง1: 235 กิโลเมตร (146 ไมล์)
ความสูงของพื้นที่: 104.8 เมตร (344 ฟุต)

เมือง: Keszthely, Siófok, Balatonfüred (ดูรายชื่อ)

 พื้นที่ชุ่มน้ำแรมซาร์
ขึ้นเมื่อ: 17 มีนาคม ค.ศ. 1989
เลขอ้างอิง: 421
 
 
1 ความยาวแนวชายฝั่งไม่ได้ถูกวัดอย่างละเอียด
บอลอโตน (ฮังการี: Balaton, ภาษาฮังการี: [ˈbɒlɒton]; เยอรมัน: Plattensee; ละติน: Lacus Pelso; บอสเนีย-โครเอเชีย-มอนเตเนโกร-เซอร์เบีย: Blatno jezero; สโลวัก: Blatenské jazero; สโลวีเนีย: Blatno jezero) เป็นทะเลสาบน้ำจืดในที่ราบลุ่มแม่น้ำดานูบ (ทรานส์ดานูเบีย) ของประเทศฮังการี ทะเลสาบบอลอโตนเป็นทะเลสาบที่ใหญ่ที่สุดในยุโรปกลาง และเป็นแหล่งท่องเที่ยวที่สำคัญของฮังการี น้ำในทะเลสาบส่วนใหญ่ไหลมาจากแม่น้ำซอลอและมีชิโอ ซึ่งเป็นคลองขุดทำหน้าที่ระบายน้ำออก
เขตที่สูงในชายฝั่งทางตอนเหนือเป็นที่รู้จักในฐานะแหล่งผลิตไวน์ของภูมิภาคและมีความสำคัญทางประวัติศาสตร์ ในขณะที่ที่ราบในบริเวณชายฝั่งตอนใต้เป็นที่รู้จักในฐานะเมืองพักตากอากาศ บอลอโตนฟือแร็ดและเฮวีซได้รับการพัฒนาให้เป็นเมืองพักตากอากาศซึ่งมีชื่อเสียงมากในคริสต์ศตวรรษที่ 19 เป็นต้นมา เนื่องจากในสมัยนั้นมีแมลงฟิลลอกเซอราซึ่งเป็นศัตรูพืชชนิดหนึ่งได้ทำลายไร่องุ่น ส่งผลให้เจ้าของที่ดินสร้างบ้านพักฤดูร้อนขึ้นให้ชนชั้นกลางเช่า
แหล่งข้อมูลอื่น

"Balaton" . Encyclopedia Americana. 1920.
"Balaton, Lake" . New International Encyclopedia. 1905.
"Balaton, Lake" . The American Cyclopædia. 1879.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  เช็กเกีย 
ภูมิศาสตร์:  Pleiades
ซอลต์เบ

| ซอลต์เบ |
| --- | --- |
ซอลต์เบใน ค.ศ. 2018
เกิด: นุสเรต เกิกเช ค.ศ. 1983 (อายุ 40–41 ปี) พาชาลือ [tr] จังหวัดแอร์ซูรุม ประเทศตุรกี
อาชีพการทำอาหาร
สไตล์การทำอาหาร: ตุรกี
 ร้านอาหารในปัจจุบัน Nusr-Et 
 
เว็บไซต์: www.nusr-et.com.tr
นุสเรต เกิกเช (ตุรกี: Nusret Gökçe, ภาษาตุรกี: [nusˈɾet ɟœcˈtʃe]; เกิด 9 สิงหาคม ค.ศ. 1983) หรือที่รู้จักในนาม ซอลต์เบ (Salt Bae) เป็นคนขายเนื้อ พ่อครัว ผู้ให้ความบันเทิงด้านอาหาร และเจ้าของภัตตาคารชาวตุรกีที่มีเทคนิคในการเตรียมและปรุงรสเนื้อ กลายเป็นอินเทอร์เน็ตมีมในเดือนมกราคม ค.ศ. 2017
เขาถือครองเครือร้านสเต็กสุดหรูชื่อ Nusr-Et ข้อมูลเมื่อ 2021 เขามีสาขาของร้านนี้ในประเทศตุรกี กรีซ สหรัฐ สหราชอาณาจักร สหรัฐอาหรับเอมิเรตส์ กาตาร์ และซาอุดีอาระเบีย โดยชื่อของเครือร้านมาจากชื่อของเขากับ "Et" ที่หมายถึง "เนื้อ" ในภาษาตุรกี
ชีวิตช่วงต้น

นุสเรต เกิกเชเกิดที่พาชาลือ [tr] ซึ่งเป็นหมู่บ้านในอำเภอเชนกายา จังหวัดแอร์ซูรุม จากครอบครัวชาวเคิร์ด Faik พ่อของเขา เป็นคนงานเหมือง เนื่องด้วยฐานะทางการเงินของครอบครัวทำให้เขาต้องออกจากโรงเรียนตอนอยู่ชั้นประถมศึกษาปีที่ 6 (อายุ 11–12 ปี) เพื่อไปทำงานเป็นเด็กฝึกงานร้านขายเนื้อในอำเภอคาดือเคิย อิสตันบูล
อาชีพ

เกิกเชเดินทางไปยังหลายประเทศ เช่น อาร์เจนตินาและสหรัฐในช่วง ค.ศ. 2007 ถึง 2010 เพื่อทำงานในภัตตาคารท้องถิ่นโดยไม่เสียค่าใช้จ่าย เพื่อเก็บเกี่ยวประสบการณ์ในฐานะคนทำอาหารและเจ้าของภัตตาคาร หลังกลับไปยังประเทศตุรกี เกิกเชจึงเปิดภัตตาคารแห่งแรกที่อิสตันบูลใน ค.ศ. 2010 ภายหลังเปิดภัตตาคารที่ดูไบใน ค.ศ. 2014
ในเดือนมกราคม ค.ศ. 2017 เขากลายเป็นที่รู้จักอย่างกว้างขวางมากขึ้นภายใต้ชื่อ Salt Bae ผ่านชุดวิดีโอไวรัลทางอินเทอร์เน็ตและมีมที่แสดงตัวเขาหั่นเนื้ออย่าง "ละมุนละไม" และโรยเกลือบนอาหารอย่าง "ออตโตมันสเต็ก" ที่โพสต์ลงในบัญชีภัตตาคารในทวิตเตอร์ โพสต์นี้มีผู้เข้าชม 10 ล้านครั้งในอินสตาแกรม หลังจากเขาได้รับฉายา "Salt Bae" เนื่องจากวิธีการโรยเกลือที่แปลกประหลาด คือ โปรยจากปลายนิ้วมือไปที่ปลายแขน แล้วลงบนจาน เนื่องจากมีการเปิดเผยกระแสที่ได้รับจากโพสต์นี้ โปรไฟล์ของเกิกเชจึงขยายตัวอย่างมาก และเขาได้บริการแก่คนดังและนักการเมืองมากมายจากทั่วโลก
คำตอบรับ

แม้ว่าจะมีชื่อเสียงในรัดับนานาชาติ คำวิจารณ์ระดับมืออาชีพช่วงแรกเกี่ยวกับร้านสเต็กในนครนิวยอร์กของเขาใน ค.ศ. 2018  มักเป็นไปในทางลบ Steve Cuozzo จากนิวยอร์กโพสต์เรียกภัตตาคารของเขาเป็น "ขูดเลือดขูดเนื้อต่อสาธารณรชนอันดับ 1" (Public Rip-off No. 1) และ Joshua David Stein ที่เขียนใน GQ กล่าวถึงสเต็กว่าธรรมดาและแฮมเบอร์เกอร์สุกเกินไป นักวิจารณ์คนอื่นกล่าวถึงอาหารของเขาว่า "ใส่เกลือเยอะเกินไปเพราะราคาแพงเกิน" "เนื้อแข็งมีก้อนไขมันกับกระดูกอ่อน และขาดรสชาติอย่างมาก" และ "การรับประทานอาหารที่นั่นถือเป็นการเอาชนะร่างกายและสัญชาตญาณและปากของคุณเองเป็นการส่วนตัว" ผู้วิจารณ์อธิบายประสบการณ์การรับประทานอาหารว่า "ราคาแพงเกิน"
อย่างไรก็ตาม สำหรับด้านการบันเทิง ผู้วิจารณ์มีความเห็นเชิงบวกมากกว่า 's Robert Sietsema จาก Eater ระบุว่า "หากคุณตั้งใจที่จะตัดสินว่า Nusr-Et สาขาใหม่ในนิวยอร์กเป็นเพียงร้านสเต็กเท่านั้น คุณอาจจะผิดหวัง . . แต่หากคุณประเมินสถานที่นี้เป็นโรงละครสำหรับอาหารค่ำ คุณจะพบว่ามันน่าพอใจ—แต่เฉพาะในกรณีที่ Salt Bae อยู่ในบ้าน"
ข้อโต้แย้ง

ในเดือนธันวาคม ค.ศ. 2017 เกิกเชถูกวิจารณ์จากภาพถ่ายใน ค.ศ. 2016 ที่เขาได้โพสท่าเลียนแบบรูปถ่ายของอดีตประธานาธิบดี ฟิเดล กัสโตร ของคิวบา ในเดือนกันยายน ค.ศ. 2018 Týnuš Třešničková คนดังในอินเทอร์เน็ตชาวเช็ก กลายเป็นเหยื่อของการแสดงไฟที่ล้มเหลวในร้านสเต็ก Nusr-Et ที่อิสตันบูล ทำให้เกิดรอยไหม้บนพื้นที่ร่างกายทั้งหมด 35% แขกคนอื่น ๆ อีกหลายคนก็เผชิญกับการถูกไฟไหม้ตามร่างกายที่ไม่ร้ายแรงเช่นกัน ในเดือนเดียวกัน เกิดเชถูกมาร์โก รูบิโอ สมาชิกวุฒิสภาสหรัฐ และสภานครไมแอมี วิจารณ์ตัวเขาหลังประธานาธิบดี นิโกลัส มาดูโร แห่งเวเนซุเอลา มาทานอาหารที่ร้านอาหารของเขาในอิสตันบูล
ในช่วงปลายเดือนกันยายน ค.ศ. 2020 เจ้าหน้าที่สาธารณสุขสั่งปิดภัตตาคารของเขาที่บอสตันหลายวันหลังจากเปิดไป เนื่องจากละเมิดมาตรฐานความปลอดภัยจากโควิด-19 โดยกลับมาเปิดใหม่ในช่วงต้นเดือนตุลาคม ค.ศ. 2020 จากนั้นในเดือนตุลาคม ค.ศ. 2021 เกิกเชถูกสื่ออังกฤษตรวจสอบเรื่องเงินค่าอาหาร 37,000 ปอนด์ที่ร้านอาหารแห่งหนึ่งของเขาในสหราชอาณาจักร
ในเดือนธันวาคม ค.ศ. 2022 หลังการแข่งขันฟุตบอลโลก 2022 รอบชิงชนะเลิศระหว่างอาร์เจนตินากับฝรั่งเศส เกิกเชกลายเป็นจุดสนใจต่อการวิจารณ์ทางออนไลน์อีกครั้งหลังจากเข้าร่วมกับผู้เล่นชาวอาร์เจนตินาในสนามหลังการแข่งขัน รบกวนผู้เล่น กัดเหรียญของผู้เล่น และแม้แต่จับถ้วยรางวัล ซึ่งเป็นท่าทางที่สงวนไว้สำหรับผู้ชนะและประมุขแห่งรัฐ นั่นทำให้ทางฟีฟ่าเริ่มการสอบสวนการกระทำของเกิกเชในรอบชิงชนะเลิศ
ชีวิตส่วนตัว

เกิกเชมีส่วนเกี่ยวข้องกับงานการกุศล เช่น สร้างโรงเรียนในบ้านเกิดที่แอร์ซูรุม ตามโพสต์โซเชียลมีเดียที่แชร์บนอินสตาแกรมโดยเกิกเชรายงานว่า เขาได้สร้างห้องสมุด เกสต์เฮาส์ มัสยิด ศูนย์การศึกษาภาษาอังกฤษ และห้องปฏิบัติการคอมพิวเตอร์ในบ้านเกิดของเขา
แหล่งข้อมูลอื่น

เว็บไซต์ทางการ
It’s All About the Elbow story by Nimrod Kamer, October 2, 2021 Air Mail (magazine)
ที่พำนักของสังฆราชมหานครแห่งบูโควีนาและแดลเมเชีย

| ที่พำนักของสังฆราชมหานครแห่งบูโควีนาและแดลเมเชีย |
| --- | --- |
อาคารหลักของที่พำนัก
ที่ตั้ง: แชร์นิวต์ซี แคว้นแชร์นิวต์ซี ประเทศยูเครน
สร้างเมื่อ: 1864–1882
สถาปนิก: โยแซ็ฟ ฮลาฟกา
สถาปัตยกรรม: คตินิยมสรรผสาน

 แหล่งมรดกโลกโดยยูเนสโก
ชื่อที่ขึ้นทะเบียน: ที่พำนักของสังฆราชมหานครแห่งบูโควีนาและแดลเมเชีย
ประเภท: วัฒนธรรม
เกณฑ์: ii, iii, iv
ขึ้นเมื่อ: 2011 (คณะที่ 35)
เลขอ้างอิง: 1330
ประเทศ: ยูเครน
เขต: ยุโรปและอเมริกาเหนือ
 
 
ที่พำนักของสังฆราชมหานครแห่งบูโควีนาและแดลเมเชีย (ยูเครน: Резиде́нція митрополи́тів Букови́ни і Далма́ції) ในเมืองแชร์นิวต์ซี ประเทศยูเครน เป็นอาคารที่สร้างขึ้นสำหรับสังฆราชมหานครในนิกายออร์ทอดอกซ์ตะวันออก ผลงานออกแบบของโยแซ็ฟ ฮลาฟกา สถาปนิกชาวเช็ก หมู่อาคารนี้ในปัจจุบันเป็นส่วนหนึ่งของมหาวิทยาลัยแชร์นิวต์ซี และได้รับการขึ้นทะเบียนเป็นแหล่งมรดกโลกของยูเนสโกในปี 2011
ยูเนสโกบรรยายว่าอาคารนี้มี "คุณค่ายิ่งใหญ่ระดับสากล" (outstanding universal value) และบรรยายถึงความโดดเด่นของสถาปัตยกรรมอาคารว่าแสดงถึง "อัตลักษณ์ทางวัฒนธรรมในศตวรรษที่ 19 ของคริสตจักรออร์ทอดอกซ์ภายใต้จักรวรรดิออสเตรีย-ฮังการี ในยุคสมัยที่มีการยอมรับความต่างทางศาสนา"
อาคารนี้นอกจากเป็นที่พำนักของสังฆราชมหานครแล้ว ยังเป็นที่ตั้งของสถาบันเทววิทยาซึ่งเปิดสอนเรื่อยมาจนหลังสงครามโลกครั้งที่หนึ่ง ในเวลานั้นตั้งอยู่ในดินแดนของจักรวรรดิโรมาเนีย โถงซีโนด (Synodal Hall) นี้ยังเป็นสถานที่ที่บูโควีนาลงนามเข้าร่วมกับโรมาเนียเมื่อวันที่ 28 พฤศจิกายน 1918 ระหว่างสงครามโลกครั้งที่สองอาคารถูกปล้นและถูกไฟเผาทำลายอย่างหนัก หลังสงครามสิ้นสุด พื้นที่นี้อยู่ภายใต้ปกครองของสหภาพโซเวียต สถาบันเทววิทยาถูกปิดตัวลง ส่วนอาคารได้รับการบูรณะในปี 1955 จากนั้นจึงโอนไปเป็นส่วนหนึ่งของมหาวิทยาลัยประจำเมือง
ทะเลสาบอูร์เมีย

| ทะเลสาบอูร์เมีย |
| --- | --- |
ภาพถ่ายจากอวกาศ ค.ศ. 1984
ทะเลสาบอูร์เมีย
พิกัด: 37°42′N 45°22′E﻿ / ﻿37.700°N 45.367°E﻿ / 37.700; 45.367
ชนิด: ทะเลสาบน้ำเค็ม
แหล่งน้ำไหลเข้าหลัก: แม่น้ำแซร์รีเน, แม่น้ำซีมีเน, แม่น้ำแมฮอบอด, แม่น้ำกอแดร์, แม่น้ำบอรอนดูซ, แม่น้ำแชแฮร์, แม่น้ำ Nazlou, แม่น้ำโซลอ, Kaftar Ali Chay, Aji Chay, Boyuk Chay, Rudkhaneh-ye Qal'eh Chay, Qobi Chay, Rudkhaneh-ye Mordaq, แม่น้ำ Leylan
แหล่งน้ำไหลออก: ไม่มี: น้ำในทะเลสาบทั้งหมดหายไปผ่านการระเหย
ประเทศในลุ่มน้ำ: ประเทศอิหร่าน

ช่วงยาวที่สุด: 140 กิโลเมตร (87 ไมล์)
ช่วงกว้างที่สุด: 55 กิโลเมตร (34 ไมล์)
พื้นที่พื้นน้ำ: 5,200 ตารางกิโลเมตร (2,000 ตารางไมล์)
ความลึกสูงสุด: 16 เมตร (52 ฟุต)
ความเค็ม: น้ำเกลือเข้มข้น 217–235 g L−1 Na–(Mg)–Cl–(SO4) 8–11% ในฤดูใบไม้ผลิ, 26–28% ในฤดูใบไม้ร่วงตอนปลาย

เกาะ: 102 (ดูรายชื่อ)

 พื้นที่ชุ่มน้ำแรมซาร์
ชื่อที่ขึ้นทะเบียน: ทะเลสาบอูร์เมีย [หรือโอรูมีเย]
ขึ้นเมื่อ: 23 มิถุนายน ค.ศ. 1975
เลขอ้างอิง: 38
 
 
การลดลงของพื้นผิวทะเลสาบอูร์เมีย
ทะเลสาบอูร์เมียในเดือนพฤศจิกายน ค.ศ. 2015
ทะเลสาบอูร์เมีย (เปอร์เซีย: دریاچه ارومیه, Daryâche-ye Orumiye; อาร์มีเนีย: Ուրմիա լիճ; อาเซอร์ไบจาน: اورمو ﮔﺆﻟﻮ, Urmiya gölü; เคิร์ด: دەریاچەی ورمێ) เป็นทะเลสาบน้ำเค็มในประเทศอิหร่าน ทะเลสาบตั้งอยู่ระหว่างจังหวัดอาเซอร์ไบจานตะวันออกกับจังหวัดอาเซอร์ไบจานตะวันตกของประเทศอิหร่าน และอยู่ในบริเวณทะเลแคสเปียนตอนใต้ฝั่งตะวันตก ตอนมีขนาดใหญ่สุด ทะเลสาบนี้เคยเป็นทะเลสาบที่มีขนาดใหญ่ที่สุดในตะวันออกกลางและทะเลสาบน้ำเค็มที่ใหญ่เป็นอันดับ 6 ของโลก โดยมีพื้นที่ผิวประมาณ 5,200 ตารางกิโลเมตร (2,000 ตารางไมล์) ยาว 140 กิโลเมตร (87 ไมล์) กว้าง 55 กิโลเมตร (34 ไมล์) และจุดที่ลึกสุดอยู่ที่ 16 เมตร (52 ฟุต) ในช่วงปลาย ค.ศ. 2017 ทะเลสาบนี้ลดขนาดลงถึง 10% ของขนาดในอดีต (และมวลน้ำ 1/60 ใน ค.ศ. 1998) เนื่องจากภัยแล้งทั่วไปต่อเนื่องในประเทศ มีการสร้างเขื่อนบนแม่น้ำที่ไหลไปหามัน และการสูบน้ำบาดาลจากพื้นที่โดยรอบ ทะเลสาบนี้เริ่มมีน้ำเข้ามาตั้งแต่ ค.ศ. 2019 และเริ่มฟื้นฟูใน ค.ศ. 2020 เนื่องจากมีอัตราหยาดน้ำฟ้าเฉลี่ยมากกว่าปกติและการจัดโครงการฟื้นฟูทะเลสาบอูร์เมีย
แหล่งข้อมูลอื่น

Iranica Encyclopedia: Eckhart Ehlers, "Lake Urmia", 2013
Encyclopedia of Earth: C. Michael Hogan, "Lake Urmia", 2011
Saline Systems; Urmia Salt Lake, Iranเก็บถาวร 2011-08-21 ที่ เวย์แบ็กแมชชีน
Profile at UNESCO Biosphere Reserve Directory
Iran's Environmental Ticking Bomb เก็บถาวร 29 พฤศจิกายน 2011 ที่ เวย์แบ็กแมชชีน
Landsat -  Drying of Lake Urmia, Iran, Google Earth Engine
Aerial view of Lake Urmia
ทานิน

| --- | --- |
หน้าแรกของหนังสือพิมพ์ ทานิน ฉบับวันที่ 21 กรกฎาคม ค.ศ. 1944 รายงานข่าวเรื่องความพยายามลอบสังหารอดอล์ฟ ฮิตเลอร์
ประเภท: หนังสือพิมพ์
ผู้ก่อตั้ง: เทฟฟิค ฟิกเรท
ก่อตั้งเมื่อ: ค.ศ. 1908
ภาษา: ตุรกี
ฉบับสุดท้าย: ค.ศ. 1947
สำนักงานใหญ่: อิสตันบูล
ทานิน (ตุรกี: Tanin แปลว่า เสียงสะท้อน) เป็นหนังสือพิมพ์ภาษาตุรกี เริ่มตีพิมพ์ใน ค.ศ. 1908 หลังจากการปฎิวัติยังเติร์ก ทานิน ถูกก่อตั้งขึ้นโดยเทฟฟิค ฟิกเรท กวีชาวออตโตมันที่ถือกันว่าเป็นผู้ให้กำเนิดหลักกวีนิพันธ์ตุรกีสมัยใหม่ หนังสือพิมพ์นี้มีเนื้อหาสนับสนุนคณะสหภาพและความก้าวหน้า (ตุรกี: Ittihat ve Terakki Cemiyeti) พรรคการเมืองแนวคิดพัฒนนิยม นอกจากนี้เนื้อหาข่าวของ ทานิน ยังสนับสนุนหลักการพหุนิยมและความหลากหลายอย่างชัดเจน กระนั้น แม้เทฟฟิคจะสนับสนุนการปฎิรูปในแนวทางประชาธิปไตยของพรรคคณะสหภาพในช่วงแรก ทว่าต่อมาเขาก็รู้สึกไม่พอใจนโยบายเกี่ยวกับการบริหารของคณะสามพาชา กลุ่มผู้นำของพรรค สุดท้ายเขาจึงตัดสินใจลาออกจากหนังสือพิมพ์ ทานิน
สำนักงานของหนังสือพิมพ์ ทานิน และนิตยสาร ซูรา-ยูมเหม็ด ซึ่งมีเนื้อหาสนับสนุนพรรคคณะสหภาพเช่นกัน ถูกทำลายลงระหว่างเหตุอุบัติการณ์ 31 มีนาคม ซึ่งนำไปสู่การปลดสุลต่านอับดุล ฮามิดที่ 2 ออกจากราชสมบัติ โดยในระหว่างที่เกิดเหตุการณ์ดังกล่าว ฮือเซยิน จาฮิท บรรณาธิการของ ทานิน ได้ทำการหลบหนีไปอยู่ที่ออแดซา
หนังสือพิมพ์ ทานิน ยุติการตีพิมพ์ลงใน ค.ศ. 1947
นักข่าวคนสำคัญ

อาเหม็ด อีมีน ยัลมาน
ฮือเซยิน จาฮิท ยัลชึน
ทึนแบร์

| เทศบาลทึนแบร์ |
| --- | --- |
เทศบาล

   ตราอาร์ม
ข้อผิดพลาด Lua ใน มอดูล:Location_map บรรทัดที่ 522: Unable to find the specified location map definition: "Module:Location map/data/Norway Vestfold og Telemark" does not exist
พิกัด: 59°17′53″N 10°25′25″E﻿ / ﻿59.29806°N 10.42361°E﻿ / 59.29806; 10.42361
ประเทศ: นอร์เวย์
มณฑล: Vestfold og Telemark
ศูนย์กลางการบริหาร: Tønsberg
การปกครอง
 • นายกเทศมนตรี (2020): Anne Rygh Pedersen (Ap)
พื้นที่
 • ทั้งหมด: 107 ตร.กม. (41 ตร.ไมล์)
 • พื้นดิน: 106 ตร.กม. (41 ตร.ไมล์)
อันดับพื้นที่: 381ในประเทศนอร์เวย์
ประชากร (2014)
 • ทั้งหมด: 41,486 คน
 • อันดับ: 21ในประเทศนอร์เวย์
 • ความหนาแน่น: 367 คน/ตร.กม. (950 คน/ตร.ไมล์)
 • การเปลี่ยนแปลง (10 ปี): 10.1%
เดมะนิม: Tønsbergenser
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัส ISO 3166: NO-3803
Official language form: Neutral
เว็บไซต์: www.tonsberg.kommune.no
ข้อมูลจากสำนักงานสถิตินอร์เวย์
ทึนแบร์ (นอร์เวย์: Tønsberg) เป็นนครและเทศบาลในเทศมณฑลเว็สต์ฟ็อลและเทเลอมาร์ก ประเทศนอร์เวย์ ตั้งอยู่ทางทิศตะวันตกเฉียงใต้ของกรุงออสโลราว 102 กิโลเมตร บนชายฝั่งทิศตะวันตกของออสโลฟยอร์ดใกล้กับช่องแคบสแกเกอร์แรก เทศบาลมีประชากร 41,239 คน มีพื้นที่ 107 ตารางกิโลเมตร
ทึนแบร์ถือเป็นเมืองที่เก่าแก่ที่สุดของนอร์เวย์ ก่อตั้งโดยชาวไวกิงในศตวรรษที่ 9 ทึนแบร์ก่อตั้งเป็นเทศบาลเมื่อวันที่ 1 มกราคม ค.ศ. 1838
ตีรถังกร

ภาพวาดแสดงองค์ตีรถังกรทั้ง 24 องค์
ในแนวคิดของศาสนาเชน ตีรถังกร (สันสกฤต: tīrthaṅkara; แปลว่า ผู้ทำท่าสำหรับลุยข้ามน้ำ) คือพระผู้ช่วยให้รอด (saviour) และศาสดาผู้สั่งสอนธรรมะในศาสนาเชน คือ ทางที่ถูกที่ควร คำว่า ตีรถังกร หลัก ๆ แล้วหมายถึงผู้สร้างตีรถะ คือสะพานที่จะพาข้ามทะเลแห่งการเวียนว่ายตายเกิด (สังสารวัฏ) ผู้ที่นับถือศาสนาเชนถือว่าองค์ตีรถังกรนั้นเป็นบุคคลที่หายากยิ่ง ผู้สามารถก้าวข้ามสงสารคือการเวียนว่ายตายเกิดไปได้ด้วยตนเอง และยังนำพาผู้อื่นให้เชื่อและปฏิบัติตามหนทางนั้น เมื่อตีรถังกรองค์หนึ่งสามารถเข้าถึงแก่นแท้ของธรรมชาติของจิตและวิญญาณแล้ว จะเข้าถึง เกวลญาณ (ภาวะสัพพัญญู) และตีรถังกรองค์แรกคือผู้ที่รื้อฟื้นศาสนาเชนขึ้นมาอีกครั้ง การหลุดพ้นจากสัมสาระในเชน เรียกว่า โมกษะ
ตีรถังกรพระนามว่าพระมาลลีนาถ (Māllīnātha) เชื่อกันว่าเป็นเป็นสตรี พระนามเดิมว่า "พระนางมัลลิ" (Malli bai) ในเศวตัมพร (Svetambara) ในขณะที่ทิคัมพร (Digambara) เชื่อว่าตีรถังกรทั้ง 24 พระองค์เป็นบุรุษทั้งสิ้น รวมถึงพระมัลลินาถด้วย ลัทธิทิฆัมพรเชื่อว่าสตรีสามารถเข้าถึงสวรรค์ได้สูงสุดที่ชั้น 16 และถ้าจะหลุดพ้น (โมกฆษะ) ต้องกลับชาติมาเกิดใหม่เป็นบุรุษเท่านั้น
จักรวาลวิทยาเชนเชื่อว่า กงล้อแห่งเวลานั้นแบ่งเป็นสองส่วน คือ อุตสรรปิณี  (Utsarpiṇī) คือวัฏจักรเวลาที่กำลังเพิ่มขึ้น และ อวสรรปิณี คือวัฏจักรเวลาที่กำลังลดลง กล่าวคือเวลาในปัจจุบัน ในแต่ละจักรวาลของวัฏจักรเวลาปัจจุบัน (อวสรรปิณี) จะแบ่งเป็น 24 ตีรถังกร ส่วนในอุตสรรปิณี มีตีรถังกรมากมายหาสิ้นสุดมิได้ ตีรถังกรองค์แรกในอวสรรปิณีคือพระฤษภเทพ ผู้สร้างและจัดการให้มนุษย์อยู่กันอย่างสันติกลมเกลียวในสังคม และมีตีรถังกรองค์สุดท้ายคือองค์ปัจจุบันคือพระมหาวีระ (599–527 ก่อน ค.ศ.) ประวัติศาสตร์มีการบันทึกการดำรงอยู่ของพระมหาวีระและตีรถังกรองค์ที่ 23 คือ พระปารศวนาถ
ถึงแม้ตีรถังกรจะเป็นที่เคารพบูชาในศาสนาเชน แต่ความยิ่งใหญ่เดียวกันนี้เชื่อกันว่ามีอยู่ได้ในสิ่งมีชีวิตทุกชนิด รวมถึงมนุษย์ที่นับถือศาสนาอื่นนอกเหนือจากศาสนาเชน
รายพระนาม

รายพระนามตีรถังกรทั้ง 24 องค์ในจักรวาลปัจจุบัน หน่วยที่ปรากฏในตารางเป็นหน่วยที่ปรากฏในบันทึกของเชน ได้แก่ Dhanuṣa คือ ศอก, hatha คือ หัตถ์ หรือ มือ และช่วงเวลา หนึ่ง ปูรวะ คือ 8,400,000 x 8,400,000 = 70,560,000,000,000 ปี
| ลำดับ | พระนาม | สัญลักษณ์ | สีกาย | ความสูง | อายุ |
| --- | --- | --- | --- | --- | --- |
| 1 | พระฤษภเทพ (อาทินาถ) | กระทิง | ทอง | 500 dhanuṣa | 84,000,000 ปูรวะ |
| 2 | พระอชิตนาถ | ช้าง | ทอง | 450 dhanuṣa | 72,000,000 ปูรวะ |
| 3 | พระสัมภวนาถ | ม้า | ทอง | 400 dhanuṣa | 60,000,000 ปูรวะ |
| 4 | พระอภินันทนนาถ | ลิง | ทอง | 350 dhanuṣa | 50,000,000 ปูรวะ |
| 5 | พระสุมตินาถ | เป็ดพม่า | ทอง | 300 dhanuṣa | 40,000,000 ปูรวะ |
| 6 | พระปัทมประภะ | บัวหลวง | แดง | 250 dhanuṣa | 30,000,000 ปูรวะ |
| 7 | พระสุปารศวนาถ | สวัสดิกะ | ทอง | 200 dhanuṣa | 20,000,000 ปูรวะ |
| 8 | พระจันทรประภะ | ดวงจันทร์ | ขาว | 150 dhanuṣa | 10,000,000 ปูรวะ |
| 9 | พระปุษปทันตะ (สุวิธินาถ) | จระเข้ (มกร) | ขาว | 100 dhanuṣa | 2,000,000 ปูรวะ |
| 10 | พระศีตลนาถ | ศรีวัตสะ | ทอง | 90 dhanuṣa | 1,000,000 ปูรวะ |
| 11 | พระเศรยางสนาถ | แรด | ทอง | 80 dhanuṣa | 84,000,000 ปี |
| 12 | พระวาสุปูชยะ | ควาย | แดง | 70 dhanusa | 72,000,000 ปี |
| 13 | พระวิมลนาถ | หมูป่า | ทอง | 60 dhanusa | 60,000,000 ปี |
| 14 | พรอนันตนาถ | เม่น (ทิคัมพร) เหยี่ยว (เศวตัมพร) | ทอง | 50 dhanuṣa | 30,000,000 ปี |
| 15 | พระธรรมนาถ | วัชระ | ทอง | 45 dhanuṣa | 10,000,000 ปี |
| 16 | พระศานตินาถ | กวาง | ทอง | 40 dhanuṣa | 1,00,000 ปี |
| 17 | พระกุนถุนาถ | แพะ | ทอง | 35 dhanuṣa | 95,000 ปี |
| 18 | พระอรนาถ | ปลา | ทอง | 30 dhanuṣa | 84,000 ปี |
| 19 | พระมาลลีนาถ | กลัศ | น้ำเงิน | 25 dhanuṣa | 55,000 ปี |
| 20 | พระมุนิสุวรตะ | เต่า | ดำ | 20 dhanuṣa | 30,000 ปี |
| 21 | พระนมินาถ | บัวเผื่อน | ทอง | 15 dhanuṣa | 10,000 ปี |
| 22 | พระเนมินาถ | สังข์ | ดำ | 10 dhanuṣa | 1,000 ปี |
| 23 | พระปารศวนาถ | งู | น้ำเงิน | 9 hath | 100 ปี |
| 24 | พระมหาวีระ | สิงโต | ทอง | 7 hath | 72 ปี |
ประติมาณวิทยา

รูปเคารพขององค์ตีรถังกรมักสร้างในกริยานั่งขัดสมาธิ (ปัทมาสนะ) หรือ ยืนสมาธิ (Khadgasana หรือ Kayotsarga) ในทิคัมพรและเศวตัมพร ต่างมีการสร้างองค์ตีรถังกรต่างกัน โดยทิคัมพรนิยมสร้างให้ตีรถังกรอยู่ในลักษณะเปลือยกาย ไม่มีแม้แต่เครื่องตกแต่งใด ๆ ส่วนเศวตัมพรมีการสวมเสื้อผ้าและมีเครื่องตกแต่งกาย การเปลือยกายนั้นหมายถึงการที่ตีรถังกรสามารถละทิ้งทุกสิ่งในโลกได้ ไม่หลือแม้นแต่ความต้องการในทรัพย์สมบัติหรือความอับอาย บนพระกายมักพบศรีวัตสะบนพระอุระ (อก)  และดิลกระหว่างคิ้ว
พระมหาวีระปางนั่งขัดสมาธิ
เทวรูปแห่งอหิงสา เทวรูปเชนที่สูงที่สุดในโลกแสดงพระฤษภเทพปางยืนสมาธิ
ทร็อนไฮม์

ทร็อนไฮม์ (นอร์เวย์: Trondheim) เป็นเมืองในเทศมณฑลเทรินเดอลากของนอร์เวย์ ก่อตั้งขึ้นเป็นเทศบาลเมื่อวันที่ 1 มกราคม พ.ศ. 2381 และต่อมาได้ผนวกเอาเทศบาลเมือง Byneset, Leinstrand, Strinda, และ Tiller เข้าเป็นส่วนหนึ่งของทร็อนไฮม์เมื่อวันที่ 1 มกราคม พ.ศ. 2507
ทร็อนไฮม์เป็นศูนย์กลางทางการศึกษาและวิจัยทางเทคโนโลยีและการแพทย์ของนอร์เวย์ เนื่องด้วยเป็นที่ตั้งของ Norwegian University of Science and Technology (NTNU) และ SINTEF โดย NTNU มีนักศึกษาประมาณ 25,000 คน ตามข้อมูลเมื่อวันที่ 1 กรกฎาคม พ.ศ. 2551 ทร็อนไฮม์มีจำนวนผู้อยู่อาศัย 166,708 คน จัดว่าเป็นเขตเทศบาลที่ใหญ่เป็นอันดับ 3 ของนอร์เวย์ และยังเป็นศูนย์กลางของชุมชนเมืองที่ใหญ่เป็นอันดับ 4 โดยมีจำนวนประชากร 152,800 คน (แต่ตัวเลขจริงอาจใกล้ถึง 175,000 คนใน พ.ศ. 2551)
ประวัติศาสตร์

เมื่อ พ.ศ. 1540 King Olav Tryggvason กษัตริย์ไวกิง ได้ทรงตั้งชื่อบริเวณทร็อนไฮม์ในปัจจุบันว่า Kaupangen (อังกฤษ: market place or trading place) ต่อมาไม่นานก็ถูกเปลี่ยนชื่อเป็น Nidaros ในระยะเริ่มแรกเมืองนี้ถูกใช้เป็น military retainer (Old Norse: "hird"-man) of King Olav และเป็นเมืองหลวงของนอร์เวย์จนถึง พ.ศ. 1760
ในช่วงสงครามโลกครั้งที่สอง นาซีเยอรมันได้เข้ายึดครองทร็อนไฮม์ตั้งแต่วันที่ 9 เมษายน พ.ศ. 2483 ซึ่งเป็นวันแรกของ การรุกรานนอร์เวย์ จนกระทั่งสงครามโลกครั้งที่สองในยุโรปสิ้นสุดลงเมื่อวันที่ 8 พฤษภาคม พ.ศ. 2488 บ้านของ  Henry Rinnan ซึ่งเป็น Norwegian Gestapo agent ที่มีชื่อเสียงอื้อฉาวที่สุด ได้ถูกใช้ใน Harsh treatment โดย Occupying powers รวมถึงการพิจารณาโทษตามกฎอัยการศึกในเดือนตุลาคม พ.ศ. 2485
ประวัติศาสตร์ > Coat-of-arms and seal

Coat of arms ของทร็อนไฮม์มีประวัติย้อนหลังไปถึงคริสต์ศตวรรษที่ 13 ด้านซ้ายเป็นภาพอาร์คบิชอปถือไม้เท้าและสวมmitreอยู่ในทางลอดซุ้มโบสถ์ ด้านขวาเป็นภาพพระราชาสวมมงกุฏและถือเครื่องชั่งอยู่ในทางลอดซุ้มปราสาท ภาพทั้งสองส่วนนี้ตั้งอยู่บนฐานรูปโค้ง ใต้ฐานมีภาพใบหน้าชาย 3 ใบหน้า สื่อถึงฐานะเมืองหลวงแห่งแรกของนอร์เวย์และที่พำนักของอาร์คบิชอป เครื่องชั่งสื่อถึงความยุติธรรม และ motif ตั้งอยู่บนปรัชญาการเมืองในช่วง 1200s ซึ่งมีใจความสำคัญที่สมดุลทางอำนาจระหว่างกษัตริย์และศาสนา ใบหน้าทั้งสามที่ส่วนล่างของ Coat of arms อาจสื่อถึง City council รูปแบบ motif ของ Coat-of-arms นี้เป็นเอกลักษณ์เฉพาะของตราประจำตระกูลในชุมชนเมืองของนอร์เวย์ แต่ก็พบ motif คล้ายกันนี้ได้ใน bishopric cities บนภาคพื้นทวีป Coat-of-arms นี้ออกแบบโดย Håkon Thorsen และใช้มาตั้งแต่ พ.ศ. 2440 จนถึงปัจจุบัน
ทร็อนไฮม์มี High School อยู่ 11 แห่ง โดย Trondheim katedralskole ("Trondheim Cathedral School") ซึ่งก่อตั้งขึ้นเมื่อ พ.ศ. 1695 เป็น Gymnasium-level school ที่เก่าแก่ที่สุดในนอร์เวย์ ขณะที่ Brundalen videregående skole เป็นโรงเรียนที่ใหญ่ที่สุดใน Sør-Trøndelag ด้วยจำนวนนักเรียน 1,100 คน และเจ้าหน้าที่ 275 คน
ทร็อนไฮม์เป็นที่ตั้งของ Norwegian University of Science and Technology (Norges Teknisk-Naturvitenskapelige Universitet, NTNU) มีจำนวนนักศึกษา 20,000 คน และ  Sør-Trøndelag University College (Høgskolen i Sør-Trøndelag, HiST) มีนักศึกษาลงทะเบียนเรียน 7,000 คน ทั้ง NTNU และ HiST มีนักศึกษาเข้าศึกษานับพันคนจากทั่วประเทศ ซึ่งแสดงว่าจำนวนประชากรในเมืองที่แท้จริงมีค่อนข้างมากกว่าตัวเลขอย่างเป็นทางการ
ทร็อนไฮม์ยังเป็นที่ตั้งของ  St. Olavs University Hospital ซึ่งเป็นโรงพยาบาลประจำภูมิภาค ดำเนินงานร่วมกับ Norwegian University of Science and Technology อย่างใกล้ชิดในฐานะ University hospital และมีโรงพยาบาลแห่งใหม่ที่กำลังอยู่ระหว่างการก่อสร้างด้วยงบประมาณ 12 billion NOK
Old Town Bridge ในทร็อนไฮม์
อาคารหลักของ Norwegian University of Science and Technology
ทูเวอ เครสแจนเซิน

ธงชาติกรีนแลนด์ที่เครสแจนเซินออกแบบ
ทูเวอ เครสแจนเซิน (เดนมาร์ก: Thue Christiansen; 25 กุมภาพันธ์ ค.ศ. 1940 – 26 มิถุนายน ค.ศ. 2022) เป็นครู ศิลปินด้านทัศนศิลป์ และนักการเมืองชาวกรีนแลนด์ เขาเป็นที่รู้จักจากการออกแบบธงชาติกรีนแลนด์ที่เริ่มใช้งานในวันที่ 21 มิถุนายน ค.ศ. 1985 เครสแจนเซินได้รับเลือกตั้งเข้าสู่รัฐสภากรีนแลนด์ในฐานะสมาชิกพรรคซิอุมุตเมื่อ ค.ศ. 1979 ช่วงนี้เป็นช่วงที่กรีนแลนด์ได้รับสถานะปกครองตนเอง เขาดำรงตำแหน่งรัฐมนตรีว่าการกระทรวงวัฒนธรรมและการศึกษากรีนแลนด์ระหว่าง ค.ศ. 1979–1983
เครสแจนเซินถึงแก่กรรมในวันที่ 26 มิถุนายน ค.ศ. 2022 ขณะมีอายุ 82 ปี ในบ้านของเขาที่แฮลส์ ประเทศเดนมาร์ก
ดราวา

| ดราวา Drave, Drau, Dráva |
| --- | --- |
แม่น้ำดราวาที่ออซิเยก ประเทศโครเอเชีย
แผนที่แม่น้ำดราวา 
ที่ตั้ง
ประเทศ: อิตาลี ออสเตรีย สโลวีเนีย โครเอเชีย ฮังการี
เมือง: ลีแอนซ์ ชปิททาลอันแดร์เดรา ฟิลลัค Ferlach ดราวอกราด วูแซนิตซา มูตา รูแช มาริบอร์ ปตูย โอร์มอช วารัฌดีน Barcs Belišće ออซิเยก
ลักษณะทางกายภาพ

ต้นน้ำ: ทางเหนือของ Neunerkofel/Cima Nove บน Toblacher Feld/Sella di Dobbiaco
 • ตำแหน่ง: Toblach/Dobbiaco, South Tyrol/Alto Adige, อิตาลี
 • พิกัด: 46°43′9″N 12°15′16″E﻿ / ﻿46.71917°N 12.25444°E﻿ / 46.71917; 12.25444
 • ระดับความสูง: 1450 m (4760 ft)
 
ปากน้ำ: แม่น้ำดานูบใกล้ออซิเยก
 • ตำแหน่ง: โครเอเชีย
 • พิกัด: 45°32′38″N 18°55′31″E﻿ / ﻿45.54389°N 18.92528°E﻿ / 45.54389; 18.92528
ความยาว: 709.8 km (441.0 mi)
พื้นที่ลุ่มน้ำ: 40154 km2 (15504 sq mi)

อัตราการไหล:  
 • ตำแหน่ง: ออซิเยก โครเอเชีย (19.8 กม. เหนือปากแม่น้ำ)
 • เฉลี่ย: 552 m3/s (19,500 cu ft/s)
 • ต่ำสุด: 125 m3/s (4,400 cu ft/s)
 • สูงสุด: 3,000 m3/s (110,000 cu ft/s)
 

อัตราการไหล:  
 • ตำแหน่ง: Belišće โครเอเชีย (53.8 กม. เหนือปากแม่น้ำ - ขนาดแอ่ง: 38500 km2 (14900 sq mi)
 • เฉลี่ย: 544 m3/s (19,200 cu ft/s)
 • ต่ำสุด: 160 m3/s (5700 cu ft/s)
 • สูงสุด: 2232 m3/s (78800 cu ft/s)
 

อัตราการไหล:  
 • ตำแหน่ง: Barcs, ฮังการี (154.1 กม. เหนือปากแม่น้ำ - ขนาดแอ่ง: 33977 km2 (13119 sq mi)
 • เฉลี่ย: 486 m3/s (17,200 cu ft/s) (ปีที่เก็บข้อมูล: 1896-2014)595 m3/s (21000 cu ft/s)
 • ต่ำสุด: 114 m3/s (4000 cu ft/s) (ปีที่เก็บข้อมูล: 1896-2014)170 m3/s (6000 cu ft/s)
 • สูงสุด: 3040 m3/s (107000 cu ft/s) (ปีที่เก็บข้อมูล: 1896-2014)3070 m3/s (108000 cu ft/s)
 

อัตราการไหล:  
 • ตำแหน่ง: โอร์มอช สโลวีเนีย (312.8 กม. เหนือปากแม่น้ำ - ขนาดแอ่ง: 15379 km2 (5938 sq mi)
 • เฉลี่ย: 292 m3/s (10,300 cu ft/s)
 • ต่ำสุด: 28 m3/s (990 cu ft/s)
 • สูงสุด: 1,994 m3/s (70,400 cu ft/s)
 

อัตราการไหล:  
 • ตำแหน่ง: ลาวามึนด์ ออสเตรีย (413.3 กม. เหนือปากแม่น้ำ - ขนาดแอ่ง: 11052 km2 (4267 sq mi)
 • เฉลี่ย: 280 m3/s (9,900 cu ft/s)
 • ต่ำสุด: 95 m3/s (3,400 cu ft/s)
 • สูงสุด: 2400 m3/s (85000 cu ft/s)
 
ลุ่มน้ำ
ลำดับแม่น้ำ: ดานูบ→ ทะเลดำ
ดราวา (เยอรมัน: Drau, ออกเสียง: [ˈdʁaʊ] ( ฟังเสียง); สโลวีเนีย: Drava [ˈdɾàːʋa]; โครเอเชีย: Drava [drǎːʋa]; ฮังการี: Dráva [ˈdraːvɒ]; อิตาลี: Drava [ˈdraːva]) อดีตมีชื่อว่า ดราวิส หรือ ดราวุส (ละติน: Dravus) เป็นแม่น้ำในยุโรปกลางตอนใต้ที่มีความยาว 710km ถือเป็นลำน้ำสาขาของแม่น้ำดานูบที่ยาวเป็นอันดับ 5 หรือ 6 เป็นรองเพียงแม่น้ำติซอ แม่น้ำซาวา แม่น้ำปรุต Mureș และอาจรวมSiret มีต้นน้ำอยู่ที่ทิวเขาคาร์นิกแอลป์ ไหลไปทางตะวันออกผ่านเมืองรัฐทีโรลทางตะวันตกและรัฐคารินเทีย ผ่านทางตะวันออกเฉียงเหนือของประเทศสโลวีเนีย วกไปทางตะวันออกเฉียงใต้เข้าไปยังบริเวณเหนือสุดของประเทศโครเอเชียกับประเทศฮังการี แล้วไหลลงสู่แม่น้ำดานูบ ใกล้กับเมืองโอซีเยกของประเทศโครเอเชีย